Domino, fratri Rainerio emptori. Ego Humbertus et uxor sua Altasia vendimus tibi aliquid de rebus nostris in pago Matisconense, in agro Meloniacense, in villa Condaminas cui vocabulum est. Hoc est curtilus cum vinea et exitu qui terminatur a mane terra Sancti Stephani, a medio die via publica, a sero Sancti Quintini, a circio terra ipsius emptoris. Infra istas terminationes medietatem tibi vendimus et accipimus de te precio solidos XIIII, et de jure nostro in vestra tradimus dominatione, et faciatis quod volueritis. S. Humberti. S. Altasie. S. Bernart. S. Berulfi. (S. Annibalt.)